На основу члана 20. и 32. Закона о локалној самоуправи („Службени гласник РС“, број 129/07, 83/14-др. закон, 101/16-др. закон и 47/18), члана 239. Закона о накнадама за коришћење јавних добара („Службени гласник РС“, број 95/18, 49/19, 86/19-усклађени дин. изн. 156/20-усклађени дин. изн. и 15/21-доп. усклађених дин. изн.) и члана 15. 40. и 152. Статута општине Владичин Хан („Службени гласник града Врања“, број 4/19) Скупштина општине Владичин Хан, на седници одржаној дана 25.07.2021. године, донела је

**ОДЛУКУ О ОСЛОБАЂАЊУ ПЛАЋАЊА НАКНАДЕ**

 **ЗА КОРИШЋЕЊЕ ПОВРШИНА ЈАВНЕ НАМЕНЕ**

**Члан 1.**

 Ослобађају се плаћања накнаде за коришћење површина јавне намене у целокупном износу за 2020. годину и за период од 01.01.2021. до 30.06.2021. године, сви обвезници накнаде по основу заузећа површина јавне намене, а у циљу помоћи правним лицима и предузетницима ради ублажавања последица епидемије зарезне болести COVID-19, изазване вирусом SARS-CoV-2.

**Члан 2**.

Ова одлука ступа на снагу осмог дана од дана објављивања у „Службеном гласнику града Врања“.

**СКУПШТИНА ОПШТИНЕ**

**ВЛАДИЧИН ХАН**

**БРОЈ: БРОЈ: 06-77/8/21-I**

 **П Р Е Д С Е Д Н И Ц А**

 **Данијела Поповић**